Document ID: 31989R0226

Komisijas Regula (EEK) Nr. 226/89
(1989. gada 26. janvāris)
par gaļas satura noteikšanas kārtību produktos, uz kuriem attiecas KN kodi 16024911, 16024913, 16024915, 16024919, 16024930 un 16024950
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopīgo muitas tarifu [1], kurā jaunākie grozījumi izdarīti ar Regulu (EEK) Nr. 28/89 [2], jo īpaši tās 9. pantu,
tā kā, lai nodrošinātu vienādu kombinētās nomenklatūras piemērošanu, ir jāparedz pasākumi attiecībā uz to, kā klasificējama pagatavota vai konservēta mājas cūku gaļa vai mājas cūku subprodukti, kas satur jebkādu gaļu vai subproduktus, ieskaitot jebkāda veida vai izcelsmes taukus;
tā kā saskaņā ar KN kodu 16024911, 16024913, 16024915, 16024919, 16024930 un 16024950 noteikumiem pagatavota vai konservēta gaļa, kas satur jebkādu gaļu vai tās subproduktus, to skaitā jebkāda veida vai izcelsmes taukus, ir klasificējama pēc šo sastāvdaļu procenta no svara;
tā kā ir jānosaka kārtība, kādā nosaka jebkādas gaļas vai tās subproduktu, ieskaitot jebkāda veida vai izcelsmes tauku svara procentus; tā kā pieredze rāda, ka vislabākos drošības pasākumus nodrošina pielikumā izklāstītā procedūra;
tā kā šīs regulas stāšanās spēkā paredz atcelt Komisijas 1983. gada 12. decembra Regulu (EEK) Nr. 3530/83 par kārtību, kādā nosakāms gaļas saturs produktos, uz kuriem attiecas kopīgā muitas tarifa [3] preču pozīcijas 16.02 B III c) 2 aa), bb) un cc);
tā kā šajā regulā paredzētie pasākumi atbilst Nomenklatūras komitejas atzinumam,
IR PIEŅĒMUSI ŠO REGULU.
1. pants
Gaļas vai gaļas subproduktu, ieskaitot jebkāda veida vai izcelsmes tauku, svara procentu sagatavotā vai konservētā gaļā vai gaļas subproduktos, uz kuriem attiecas KN kodi 16024911, 16024913, 16024915, 16024919, 16024930 un 16024950, nosaka saskaņā ar šīs regulas pielikumā minēto procedūru.
2. pants
Ar šo tiek atcelta Regula (EEK) Nr. 3530/83.
3. pants
Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 26. janvārī

Labels: 3
17
16